A néző mindent tud.

Kellék: egy kártyacsomag.

Bemutatás: A bűvész a kártyacsomagot megkeveri, a kártyacsomagot a néző is megkeverheti. Ezután a kártyacsomagot háttal felfelé a bűvész szétteríti az asztalra össze-vissza teljesen rendezetlenül, úgy hogy minden lap hátoldala látszódjon. Ekkor a bűvész ad egy varázspálcát (varázsceruzát) a nézőknek, és tájékoztatja a nézőt, hogy ennek a varázspálcának a segítségével a néző úgy tudja a kártyalapokat kiválasztani, hogy nem látja a kártyalapok képes oldalát. Először megkéri a bűvész a nézőt, hogy válassza ki például a káró 8-at. A néző persze csak a lapok hátoldalát látja, így teljesen tanácstalan, hogy most mit csináljon. A bűvész biztatja a nézőt, hogy a varázspálca segít, a varázspálca vezeti a néző kezét, így a néző a varázspálca segítségével csak bökjön rá valamelyik lapra. A néző rábök a pálcával valamelyik lapra, ezt a lapot a bűvész felveszi, és képes oldalával maga felé tartja. Ezután a bűvész megkéri a nézőt, hogy válassza ki például a pikk dámát a varázspálca segítségével. A néző rábök egy lapra, ezt a lapot is a bűvész felveszi, és a képes oldalával ezt is maga felé tartja. Ezután, hogy a bűvész is csináljon valamit, bejelenti, hogy ő is kiválaszt a varázspálca segítségével egy lapot, például a kör ászt, és rábök egy lapra. Ezt a lapot is a bűvész felveszi, és szintén a képes oldalával maga felé tartja. Ezután a bűvész megmutatja a lapokat ebben a sorrendben (káró 8, pikk dáma, kör ász), és a néző tényleg elhiheti magáról, hogy mindent tud.

Magyarázat: Amikor a bűvész hátlappal felfelé szétteríti a kártyacsomagot, feltűnés nélkül megnézi a csomag legalsó lapját, és megjegyzi. Legyen ez a kártyalap például a káró 8. Amikor a bűvész szétteríti a csomag lapjait hátlappal felfelé, megjegyzi, hogy a csomag legalsó lapja hova kerül. Ezért kéri az bűvész először a nézőt, hogy a káró 8-at válassza ki a pálca segítségével. A néző persze nem ezt a lapot választja nagy valószínűséggel, hanem egy másik lapot, például a pikk dámát, amit a bűvész felvesz, és a továbbiakban képes oldalával maga felé tartja. (Ha a néző mégis véletlenül a káró 8-at választja, akkor a mutatvány véget ér, levonhatja a bűvész és a néző azt a következtetést, hogy a pálca csakugyan varázspálca volt, és ennek segítségével a néző mindent tud. Ennek 1/32 a valószínűsége.) Ezután a bűvész kéri a nézőt arra, hogy másodjára a pikk dámát válassza ki a pálca segítségével. Persze a néző másodjára a pikk dámát biztosan nem választja, hiszen az előbb a néző ezt a kártyalapot már kiválasztotta. Annak is kicsi az esélye, hogy a néző másodjára a káró 8-at válassza. Így a néző által másodjára választott lapot, ami például a kör ász, a bűvész felveszi, képes oldalával maga felé tartva a néző által először kiválasztott káró 8-as lap elé teszi. (Ha a néző másodjára a káró 8-at találja meg a pálca segítségével, a mutatvány véget ér, a bűvész a kezében tartott lapokat megmutatja a nézőknek, újfent levonhatják a következtetést, hogy a pálca csakugyan varázspálca, és a néző mindent tud. Annak megint 1/32 a valószínűsége, hogy ekkor a mutatvány véget ér.) Ezután a bűvész, hogy ő is csináljon valamit, választ a pálca segítségével, kijelentve, hogy a kör ászt fogja választani, rábök a pálcával a káró 8-asra, ugyanis ez volt a csomag legalsó lapja, és ennek a lapnak jegyezte meg a bűvész a helyét. A kiválasztott káró 8-as lapot a bűvész a kezébe veszi, és képes oldalával maga felé tartva, a néző által kiválasztott káró 8-as lap mögé teszi. Ezután a bűvész megmutatva a kiválasztott lapokat, a bűvész és a néző levonhatják azt a következtetést, hogy a pálca varázspálca, ezért tudták a megfelelő lapokat kiválasztani úgy, hogy a kártyacsomag lapjai hátlappal felfelé az asztalon szanaszét voltak szétszóródva.